stanford-oval/wikipedia huggingface dataset:
Rhein-Neckar-Kreis
Maantiede

Rhein-Neckar-Kreis rajoittuu luoteessa Mannheimin kaupunkiin, pohjoisessa Hessenin osavaltioon kuuluviin Kreis Bergstraßen ja Odenwaldkreisin piirikuntiin sekä idässä, kaakossa ja etelässä Baden-Württembergiin kuuluviin Neckar-Odenwald-Kreisin, Heilbronnin ja Karlsruhen piirikuntiin. Lännessä Reinjoki muodostaa Rhein-Neckar-Kreisin ja Rheinland-Pfalzin osavaltioon kuuluvan Speyerin kaupungin ja Rhein-Pfalz-Kreisin piirikunnan välisen rajan. Heidelbergin kaupunki on melkein kokonaan Rhein-Neckar-Kreisin alueen ympäröimä kuulumatta itse siihen. Kuitenkin piirikunnan hallinto sijaitsee Heidelbergissä.
Rhein-Neckar-Kreisin alue kuuluu historialliseen Kurpfalzin maakuntaan. Nykyään piirikunta muodostaa yhdessä muiden Baden-Württembergiin, Rheinland-Pfalziin ja Hesseniin kuuluvien piirikuntien ja kaupunkien kera niin sanotun Rein-Neckar-kolmion (Rhein-Neckar-Dreieck) metropolialueen, jossa asuu yhteensä noin 2,4 miljoonaa ihmistä. Rhein-Neckar-Kreisin alueen läntinen osa kuuluu alavaan Reinin laaksoon, itäinen osa sen sijaan Odenwaldin vuorialueeseen. Neckarjoki virtaa itä-länsi-suuntaan piirikunnan läpi ja suistuu Mannheimin kohdalla Reiniin.
Kunnat ja kaupungit

Rhein-Neckar-Kreisiin kuuluu 54 kuntaa, joita 17 on kaupunkeja. Asukasluvut 30. kesäkuuta 2021.
| --- | --- |
 Kaupungit Eberbach (14 318)  Eppelheim (15 223)  Hemsbach (11 718)  Hockenheim (21 576)  Ladenburg (11 956)  Leimen (26 885)  Neckarbischofsheim (4 060)  Neckargemünd (13 313)  Rauenberg (8 766)  Schönau (4 428)  Schriesheim (14 910)  Schwetzingen (21 560)  Sinsheim (35 469)  Waibstadt (5 640)  Walldorf (15 498)  Weinheim (45 272)  Wiesloch (26 582):  Kunnat Altlußheim (6 223)  Angelbachtal (5 125)  Bammental (6 603)  Brühl (14 229)  Dielheim (9 053)  Dossenheim (12 508)  Edingen-Neckarhausen (14 083)  Epfenbach (2 392)  Eschelbronn (2 675)  Gaiberg (2 375)  Heddesbach (467)  Heddesheim (11 807)  Heiligkreuzsteinach (2 608)  Helmstadt-Bargen (3 857)  Hirschberg an der Bergstraße (9 850)  Ilvesheim (9 277)  Ketsch (13 005)  Laudenbach (6 439)  Lobbach (2 350)  Malsch (3 497)  Mauer (4 091)  Meckesheim (5 182)  Mühlhausen (8 720)  Neidenstein (1 731)  Neulußheim (7 125)  Nußloch (11 254)  Oftersheim (12 282)  Plankstadt (10 350)  Reichartshausen (2 100)  Reilingen (7 848)  Sandhausen (15 363)  Schönbrunn (2 879)  Spechbach (1 719)  St. Leon-Rot (13 823)  Wiesenbach (3 130)  Wilhelmsfeld (3 154)  Zuzenhausen (2 185)
Aiheesta muualla

Wikimedia Commonsissa on kuvia tai muita tiedostoja aiheesta .
Piirikunnan kotisivut (saksaksi)
Alb-Donau-Kreis
Baden-Baden
Biberach
Bodenseekreis
Breisgau-Hochschwarzwald
Böblingenin piirikunta
Calw
Emmendingen
Enzkreis
Esslingen
Freiburg
Freudenstadt
Göppingen
Heidelberg
Heidenheim
Heilbronnin piirikunta
Heilbronnin kaupunki
Hohenlohekreis
Karlsruhen piirikunta
Karlsruhen kaupunki
Konstanz
Lörrach
Ludwigsburg
Main-Tauber-Kreis
Mannheim
Neckar-Odenwald-Kreis
Ortenaukreis
Ostalbkreis
Pforzheim
Rastatt
Ravensburg
Rems-Murr-Kreis
Reutlingen
Rhein-Neckar-Kreis
Rottweil
Schwarzwald-Baar-Kreis
Schwäbisch Hall
Sigmaringen
Stuttgart
Tübingen
Tuttlingen
Ulm
Waldshut
Zollernalbkreis
Rhein-Neckar-Kreisin kartta
Rikosilmoitus

Oikeuden vaaka
Rikos
Rikosvastuu
Vastuu
Tahallisuus
Huolimattomuus
Laiminlyöntirikos
Syyksiluettavuus
Oikeudenvastaisuus
Tunnusmerkistö
Syyllisyys
Vastuuvapausperusteet
Syyntakeisuus
Syyntakeettomuus
Hätävarjelu
Pakkotila
Rikosprosessi
Rikosilmoitus
Esitutkinta
Syyteharkinta
Vanhentuminen
Rikosilmoitus on mahdollisesta rikoksesta poliisille tehtävä ilmoitus. Rikosilmoituksen voi tehdä kuka tahansa henkilö ja poliisilla on velvollisuus ottaa se vastaan. Rikosilmoituksen tarkoituksena on antaa poliisille mahdollisimman tarkka kuvaus esitutkintaa varten siitä, mitä on tapahtunut ja ketkä ovat asianosaisia. Rikosilmoitus on toimi, jolla esitutkinta pannaan vireille, mutta poliisilla ei ole velvollisuutta käynnistää esitutkintaa rikosilmoituksen jättämisen perusteella. Poliisilla täytyy olla syytä epäillä rikoksen tapahtuneen (ns. syytä epäillä -kynnys) ennen kuin esitutkinta käynnistetään.
Rikosilmoituksen voi tehdä käymällä poliisiasemalla. Osa rikosilmoituksista saa alkunsa poliisin kotikäynneistä. Vähäisistä rikoksista rikosilmoitus voidaan tehdä Internetissä tai puhelimitse. Poliisit kirjoittavat ilmoituksen kolmannessa persoonassa asianomistajan kertoman perusteella. Ilmoitus tallentuu poliisin tietokantaan, jonka jälkeen päätetään, aloitetaanko ilmoituksesta esitutkinta vai ei.
Rikosilmoituksen sisältö

Poliisi tarvitsee mahdollisimman tarkan kuvauksen siitä, mitä on tapahtunut ja ketkä ovat asianosaisia.
Ilmoituksessa selvitetään:
Mitä on tapahtunut
Missä ja milloin on tapahtunut
Mahdolliset tiedot tekijästä, paikallaolo, tuntomerkit, mahd. pakenemissuunta, jne.
Tuntomerkit esimerkiksi varastetuista tavaroista
Tilanteen vaarallisuus
Tilanteessa mukana olleet (lukumäärä, tuntomerkit, loukkaantuneet)
Aiheesta muualla

Sähköinen rikosilmoitus
Poliisin sivut
Romina Pourmokhtari

| Romina Pourmokhtari |
| --- | --- |
 Pourmokhtari vuonna 2019.
Ruotsin ilmasto- ja ympäristöministeri
 Kristerssonin hallitus 18. lokakuuta 2022–  
Monarkki:  Kaarle XVI Kustaa
Edeltäjä:  Annika Strandhäll
Valtiopäiväedustaja
 Tukholman vaalipiiri 2022–  
Ruotsin liberaalin nuorisoliiton puheenjohtaja
 2019–2022  
Henkilötiedot
Syntynyt: 12. marraskuuta 1995 (ikä 28) Sundbyberg, Ruotsi
Kansalaisuus:  Ruotsi
Tiedot
Puolue:  Liberaalit
Romina Pourmokhtari (s. 12. marraskuuta 1995 Sundbyberg) on ruotsalainen liberaali poliitikko. Hän johti Liberaalia nuorisoliittoa vuosina 2019–2022. Syyskuussa 2022 hänet valittiin valtiopäiville ja lokakuussa 2022 hänet nimitettiin Kristerssonin hallitukseen ilmasto- ja ympäristöministeriksi. Hän on Ruotsin historian nuorin ministeri.
Tausta ja yksityiselämä

Pourmokhtarin isä saapui Ruotsiin Iranista pakolaisena, mikä herätti myöhemmin tyttären kiinnostuksen politiikkaan. Pourmokhtari on opiskellut valtio-oppia Uppsalan yliopistossa.
Ennen politiikkaan lähtemistä Pourmokhtari työskenteli ravintola-alalla sekä poliittisena virkamiehenä. Hän toimi muun muassa Anna Starbrinkin sihteerinä.
Pourmokhtari asuu yksin Sundbybergissä Laban-nimisen koiransa kanssa. Vuonna 2022 hän julkaisi kirjan nimeltä Chicken nuggets på krita.
Poliittinen ura

Pourmokhtari liittyi Liberaalien nuorisojärjestöön, Liberala ungdomsförbundet (LUF), vuonna 2013. Vuonna 2019 hänet valittiin järjestön puheenjohtajaksi. Hän ilmoitti jättävänsä puheenjohtajan paikkansa marraskuussa 2022.
Tammikuussa 2022 Expressen listasi Ruotsin vaikutusvaltaisimmat alle 30-vuotiaat poliitikot, jolloin Pourmokhtari sijoittui ensimmäiseksi.
Aiheesta muualla

Kuvia tai muita tiedostoja aiheesta Romina Pourmokhtari Wikimedia Commonsissa
Romina Pourmokhtari Ruotsin valtiopäivien verkkosivuilla (ruotsiksi)
Sakari Parviainen

Heikki Sakari Parviainen (5. toukokuuta 1909 Joensuu – 9. helmikuuta 1962 Turku) oli synnytys- ja naistentautiopin ylimääräinen professori Helsingin yliopistossa 1952–1956 ja Turun yliopistossa vuodesta 1956. Turun Naistenklinikan esimiehenä hän toimi 1956–1962.
Parviainen valmistui lääketieteen lisensiaatiksi 1936 ja väitteli lääketieteen ja kirurgian tohtoriksi 1941. Hän sai naistentautien ja synnytysopin oikeudet 1940. Sota-aikana hän toimi sotasairaalassa, kenttäsairaalassa ja rykmentin lääkärinä. Parviainen oli Suomen Gynekologiyhdistyksen puheenjohtaja.
Robert Wisdom

Robert Wisdom vuonna 2008.
Robert Wisdom (s. 14. syyskuuta 1953 Washington, D.C.) on yhdysvaltalainen näyttelijä, joka on näytellyt sarjoissa kuten Dharma ja Greg, NYPD Blue, Teho-osasto, Amyn lailla, Langalla, Pako ja Helstrom.
Wisdom on tehnyt myös äänirooleja, muun muassa videopeliin Spider-Man: Web of Shadows.
Aiheesta muualla

Robert Wisdom Internet Movie Databasessa. (englanniksi)
Rikos ja rangaistus (vuoden 1983 elokuva)

| Rikos ja rangaistus |
| --- | --- |

Ohjaaja:  Aki Kaurismäki
Käsikirjoittaja:  Aki Kaurismäki Pauli Pentti
Perustuu:  Dostojevskin romaaniin Rikos ja rangaistus
Tuottaja:  Mika Kaurismäki
Säveltäjä:  
Kuvaaja:  Timo Salminen
Leikkaaja:  Veikko Aaltonen
Pääosat:  Markku Toikka Aino Seppo Esko Nikkari Hannu Lauri
Valmistustiedot
Valmistusmaa:  Suomi
Tuotantoyhtiö:  Villealfa Filmproductions
Levittäjä:  Finnkino
Ensi-ilta:  2. joulukuuta 1983
Kesto:  94 minuuttia
Alkuperäiskieli:  suomi
Budjetti:  1 726 378 markkaa
Katsojat:  68 473
Aiheesta muualla
IMDb 
Elonet
AllMovie
Infobox OKNimi-testi OK: 
Rikos ja rangaistus on Aki Kaurismäen ensimmäinen pitkän elokuvan ohjaus, suomalainen elokuvamodernisointi Fjodor Dostojevskin klassikkoromaanista Rikos ja rangaistus. Vuonna 1983 ensi-iltaan tuodun elokuvan pääosaa, romaanin Raskolnikov-hahmoon perustuvaa Antti Rahikaista näyttelee Markku Toikka. Kaurismäki sai elokuvasta esikoisohjaus-Jussin sekä yhdessä Pauli Pentin kanssa käsikirjoitus-Jussin.
Näyttelijät

| 0 | 1 | 2 |
| --- | --- | --- |
|  Markku Toikka   | … |  Antti Rahikainen   |
|  Aino Seppo  | … |  Eeva Laakso   |
|  Esko Nikkari  | … |  Rikostarkastaja Pennanen   |
|  Hannu Lauri  | … |  Osastopäällikkö Heinonen   |
|  Olli Tuominen  | … |  Komisario Snellman   |
|  Matti Pellonpää  | … |  Nikander   |
|  Harri Marstio  | … |  Ravintolayhtyeen laulaja   |
|  Pedro Hietanen  | … |  Pianisti    |
|  Hannu Lemola  | … |  Rumpali    |
|  Kari Sorvali  | … |  Sormunen   |
|  Pentti Auer  | … |  Kari Honkanen   |
|  Asmo Hurula  | … |  Baarimikko   |
|  Risto Aaltonen  | … |  Maalari   |
|  Tarja Keinänen  | … |  Rouva Pennanen   |
|  Tiina Pirhonen  | … |  Kerrospalvelija    |
Aiheesta muualla

Rikos ja rangaistus (vuoden 1983 elokuva) Elonet.
Rikos ja rangaistus (vuoden 1983 elokuva) Internet Movie Databasessa (englanniksi)
Rikos ja rangaistus - Yle Areena
Rhein-Sieg-Kreis

Rhein-Sieg-Kreis on piirikunta Nordrhein-Westfalenin osavaltion eteläosassa Saksassa. Piirikunta kuuluu Kölnin hallintopiiriin, ja sen keskuskaupunkina toimii Siegburg. Piirikunta on pinta-alaltaan 1 153 neliökilometrin suuruinen, ja sen asukasluku oli 608 335 vuoden 2022 lopussa. Piirikunta ympäröi Bonnin kaupunkia.
Hallinnollinen jako

Rhein-Sieg-Kreisiin kuuluu 19 kuntaa, joista 11 on kaupunkeja.
Hallinnollinen jako > Kaupungit

Bad Honnef
Bornheim (Rheinland)
Hennef (Sieg)
Königswinter
Lohmar
Meckenheim
Niederkassel
Rheinbach
Sankt Augustin
Siegburg
Troisdorf
Hallinnollinen jako > Kunnat

Alfter
Eitorf
Much
Neunkirchen-Seelscheid
Ruppichteroth
Swisttal
Wachtberg
Windeck
Aiheesta muualla

Kuvia tai muita tiedostoja aiheesta Rhein-Sieg-Kreis Wikimedia Commonsissa
Piirikunnan verkkosivusto (saksaksi)
Rhein-Sieg-Kreisin kunnat ja kaupungit.
Rumeleenihappo

| Rumeleenihappo |
| --- | --- |

Tunnisteet
IUPAC-nimi:  9Z,11E,15Z-oktadeka-9,11,15-trieenihappo
CAS-numero:  149234-03-7
Ominaisuudet
Molekyylikaava:  C18H30O2
Moolimassa:  278,43 g/mol
Rumeleenihappo (eng. Rumelenic acid) on monityydyttymätön rasvahappo. Yhdiste on 2005 löydetty ja sen pienemmät isomeerit ovat vielä tuntemattomia. Yhdistettä on löydetty maitorasvasta.
Return to Eden (albumi)

| Return to Eden Avalon |
| --- | --- | --- |

Studioalbumin tiedot
 Julkaistu: 14. kesäkuuta 2019
 Kesto: 54.13
 Levy-yhtiö: Frontiers Records
Listasijoitukset
  7.
Avalonin muut julkaisut
| Angels of the Apocalypse 2014 | Return to Eden 2019 | The Enigma Birth 2021 |
Return to Eden on Avalonin kolmas studioalbumi, joka julkaistiin 14. kesäkuuta 2019.
Kappaleet

Enlighten – 1.08
Promise – 4.45 (feat. Todd Michael Hall)
Return to Eden – 4.46 (feat. Mariangela Demurtas, Zachary Stevens, Todd Michael Hall)
Hear My Call – 5.14 (feat. Anneke van Giersbergen)
Now And Forever – 4.10 (feat. Todd Michael Hall)
Miles Away – 4.53 (feat. Zachary Stevens)
Limits – 4.51 (feat. Eduard Hovinga)
We Are The Ones – 5.02 (feat. Anneke van Giersbergen)
Godsend – 4.25 (feat. Mariangela Demurtas)
Give Me Hope – 5.04 (feat. Eduard Hovinga)
Wasted Dreams – 5.30 (feat. Zachary Stevens)
Guiding Star – 4.19 (feat. Mariangela Demurtas)
Kokoonpano

Timo Tolkki – kitara
Andrea Buratto – bassokitara
Antonio Agate – kosketinsoittimet
Giulio Capone – rummut, kosketinsoittimet
Aldo Lonobile – Kitara
Arvostelut

Soundi:
Aiheesta muualla

Return to Eden (albumi) Discogsissa. (englanniksi)
Albumi Return to Eden (albumi) Encyclopaedia Metallum -sivustolla (englanniksi)
Saab Arena

| Saab Arena |
| --- | --- |

Rakennuksen tiedot
Sijainti:   Linköping, Ruotsi
Koordinaatit:  
Avattu:  2004
Omistaja:  Linköpings Sportfastigheter AB
Arkkitehti:  Bergfjord & Ivarsson
Aiemmat nimet:  Cloetta Center
Käyttäjät
 Linköpings HC 
Katsojakapasiteetti
 8 500 (jääkiekko)   11 500 (konsertti) 
Lisää rakennusartikkeleitaArkkitehtuurin teemasivulla
Saab Arena (vuosina 2004–2014 Cloetta Center) on vuonna 2004 avattu sisäpalloiluareena Linköpingissä, Ruotsissa. Areenan katsojakapasiteetti on jääkiekko-otteluissa 8 500 katsojaa sekä konserteissa 11 500 katsojaa. Valmistuessaan areena korvasi Stångebron jäähallin Linköpings HC:n kotihallina.
Vuosina 2005 ja 2008 Saab Arena on isännöinyt Melodifestivalenin semifinaaleja. Areenalla on esiintynyt myös useita merkittäviä artisteja, kuten Europe, John Fogerty, Toto, W.A.S.P ja Whitesnake.
Ensimmäinen ottelu Saab Arenalla (silloinen Cloetta Center) pelattiin Linköpings HC:n ja Turun Palloseuran välillä. Ottelu päättyi Linköpingin voittoon.
Kuvia

Wikimedia Commonsissa on kuvia tai muita tiedostoja aiheesta .
Return of the Reaper

| Return of the Reaper Grave Digger |
| --- | --- | --- |

Studioalbumin tiedot
 Julkaistu: 11.7.2014
 Tuottaja(t): Grave Digger
 Tyylilaji: heavy metal, power metal
 Levy-yhtiö: Napalm Records
Grave Digger muut julkaisut
| Clash of the Gods 2012 | Return of the Reaper 2014 | Healed by Metal 2017 |
Return of the Reaper on saksalaisen power metal -yhtyeen Grave Diggerin täyspitkä studioalbumi, joka julkaistiin 11. heinäkuuta 2014.
Kappaleet

Return of the Reaper – 1.16
Hell Funeral – 3.01
War God – 3.46
Tattooed Rider – 4.03
Resurrection Day – 2.58
Season of the Witch – 5.04
Road Rage Killer – 3.18
Grave Desecrator – 4.22
Satan's Host – 2.56
Dia de los Muertos – 4.15
Death Smiles at All of Us – 3.52
Nothing to Believe – 4.33
Kappaleet > Limited Edition Bonus CD

The Emperor's Death – 5.33
Rebel of Damnation – 3.30
The Round Table (live acoustic recording) – 4.55
The Dark of the Sun (live acoustic recording) – 3.52
The Curse of Jacques (live acoustic recording) – 5.31
The Ballad of Mary (live acoustic recording) – 5.12
The Last Supper (live acoustic recording) – 4.41
Yesterday (live acoustic recording) – 3.54
Rebellion (live acoustic recording) – 4.50
Heavy Metal Breakdown (live acoustic recording) – 3.35
Kokoonpano

Chris Boltendahl  (laulaja)
Axel Ritt (kitara)
Jens Becker (bassokitara)
Stefan Arnold (rummut)
Hans Peter Katzenburg (kosketinsoittimet)
Arvostelut

Imperiumi: 8½/10
Inferno:
kaaoszine: 9/10
Aiheesta muualla

Return of the Reaper discogs.com -sivustolla
Albumi Return of the Reaper Encyclopaedia Metallum -sivustolla (englanniksi)
Rick Grimes

| Rick Grimes |
| --- | --- |
 Vasemmalla Andrew Lincoln’n esittämä Rick Grimes televisiosarjassa  The Walking Dead, oikealla hahmo The Walking Dead -sarjakuvassa.
Luoja(t):  Robert Kirkman Tony Moore Charlie Adlard
Näyttelijä(t):  Andrew Lincoln
Ensi- esiintyminen:  numero 1 (sarjakuva) jakso Menneitä  
Viimeinen esiintyminen:  numero 192 (sarjakuva) jakso Seuraamusten taakka  
Kustantaja:  Image Comics
Henkilötiedot
Koko nimi:  Rick Grimes
Status:  kuollut (sarjakuvassa)  
Ammatti:  seriffi
Sukupuoli:  mies
Ikä:  34 (numero 1) 35 (numero 126) 38 (numero 127)
Kotipaikka:  Cynthiana, Kentucky, Yhdysvallat
Kuolinsyy:  ammuttiin kuoliaaksi (sarjakuvassa)  
Suhteet
Sisarukset:  Jeffrey ”Jeff” Grimes (sarjakuvassa)
Puoliso(t):  Lori Grimes Andrea Michonne (televisiosarjassa)
Lapset:  Carl Grimes Judith Grimes
Tutut:  Shane Walsh Morgan Jones Glenn Rhee Daryl Dixon (televisiosarjassa) Carol Peletier Dale Horvath Hershel Greene Maggie Greene Michonne Jessie Anderson (sarjakuvassa)
Infobox OKNimi-testi OK: 
Rick Grimes on kuvitteellinen hahmo Image Comicsin kustantamassa The Walking Dead -sarjakuvassa ja siihen pohjautuvassa samannimisessä televisiosarjassa. Televisiosarjassa hahmoa esittää Andrew Lincoln.
Rick on apulaisseriffi pienessä kaupungissa Georgian osavaltiossa, joka on ampunut aseellaan vain kerran, sekä nähnyt yhden kuolleen ruumiin uransa aikana. Hän haavoittuu luodista suorittaessaan työtehtävää ja vaipuu kuukaudeksi koomaan. Herätessään sairaalassa hän on yksin ja huomaa maailman muuttuneen ”kulkijoiden” eli zombien valtaamaksi taistelutantereeksi. Hän alkaa etsiä vaimoaan Loria ja poikaansa Carlia, mutta huomaa pian tehtävän olevan odotettua vaikeampi maailmassa, jossa henkiinjääneet ovat jääneet harvalukuisiksi.
Sarjakuvassa

Rick Grimes on pohjimmiltaan hyväsydäminen isä ja puoliso, joka on valmis tekemään mitä vain pitääkseen rakkaimpansa elossa. Aluksi tappamista karttava Rick muuttuu maailman mukana kylmemmäksi mieheksi, joka ei enää epäröi tehdä sitä, mitä täytyy, jopa liiallisuuksiin asti. Rick on myös ryhmänsä johtaja, johon kaikki katsovat tilanteissa kuin tilanteissa, vaikka eivät aina ole hänen päätöksistään tyytyväisiä.
Rick lopulta kuolee numerossa #192 Sebastian Miltonin ampumiin luoteihin.
Televisiosarjassa

Rickin hahmo Televisiosarjassa on hyvin samanlainen kuin alkuperäisissä sarjakuvissa. Hahmo kuitenkin säilyy hyvin pitkälti vammoitta, lukuun ottamatta koomaan johtanutta ampumahaavaa. Yhdeksännellä tuotantokaudella Rick poistuu sarjasta yhdessä Annen kanssa.
Aiheesta muualla

Rick Grimes Internet Movie Databasessa (englanniksi)
Sarjakuvan Rick Grames The Walking Dead Wikissä
Televisiosarjan Rick Grames The Walking Dead Wikissä
Saafi-saafi

| Saafi-saafi |
| --- | --- |
Muu nimi:  saafi, safen
Tiedot
Alue:   Senegal
Puhujia:  200 000 (2012)
Kirjaimisto:  arabialainen, latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet cangin-kielet
ISO 639-3:  sav
 Ohje 
Saafi-saafi on Senegalissa puhuttu nigeriläis-kongolainen kieli. Se kuuluu cangin-kielten alaryhmään yhdessä leharin, palorin, noonin ja ndutin kanssa. Saafi-saafi on ryhmänsä puhutuin kieli; sillä on 200 000 äidinkielistä puhujaa ja puhujien määrä on kasvussa. Saafi-saafin puhujat, samoin kuin muiden cangin-kielten ja sererin puhujat, kutsuvat itseään serereiksi.
Saafi-saafia voidaan kirjoittaa arabialaisilla tai latinalaisilla kirjaimilla. Äidinkielenään saafi-saafia puhuvista kuitenkin vain noin prosentti on lukutaitoisia.
Saafi-saafista tehtiin yksi Senegalin kansalliskielistä lokakuussa 2005.
Robert Zoellick

| Robert Zoellick |
| --- | --- |

Maailmanpankin 11. pääjohtaja
 1. heinäkuuta 2007 – 1. heinäkuuta 2012  
Edeltäjä:  Paul Wolfowitz
Seuraaja:  Jim Yong Kim
Yhdysvaltain apulaisulkoministeri
 23. helmikuuta 2005 – 19. kesäkuuta 2006  
Presidentti:  George W. Bush
Edeltäjä:  Richard Armitage
Seuraaja:  John Negroponte
Henkilötiedot
Syntynyt: 25. heinäkuuta 1953 (ikä 71) Naperville, Illinois, Yhdysvallat
Puoliso:  Sherry Zoellick
Tiedot
Puolue:  republikaanit
Robert Bruce Zoellick (s. 25. heinäkuuta 1953 Naperville, Illinois, Yhdysvallat) on yhdysvaltalainen poliitikko ja juristin koulutuksen saanut investointipankkiiri sekä Maailmanpankin entinen johtaja (2007-2012). Hän on aikaisemmin toiminut mm. Yhdysvaltain entisenä kaupan edustajana ja apulaisulkoministerinä Condoleezza Ricen alaisuudessa.
Yhdysvaltain presidentti George W. Bush esitti häntä Maailmanpankin uudeksi pääjohtajaksi Paul Wolfowitzin tilalle, joka joutui eroamaan tehtävistään 30. kesäkuuta 2007. Zoellick valittiin pääjohtajaksi viisivuotiselle kaudelle, eikä hän enää jatka kauden päätyttyä 30. kesäkuuta 2012. Tällä hetkellä Zoellick työskentelee investointipankki Goldman Sachsin kansainvälisen kaupan varapuheenjohtajana. Hän on vannoutunut vapaakaupan kannattaja.
Aiheesta muualla

Kuvia tai muita tiedostoja aiheesta Robert Zoellick Wikimedia Commonsissa
Saaga S – satu suomenhevosesta

| Saaga S – satu suomenhevosesta |
| --- | --- |
 Elokuvan juliste.
Ohjaaja:  Kai Kuntola
Tuottaja:  Kai Kuntola
Valmistustiedot
Valmistusmaa:  Suomi
Ensi-ilta:  25. heinäkuuta 2018
Kesto:  73 min
Alkuperäiskieli:  suomi
Katsojat:  5516
Aiheesta muualla
IMDb 
Elonet
Infobox OKNimi-testi OK: 
Saaga S – satu suomenhevosesta on vuonna 2018 ensi-iltansa saanut dokumenttielokuva Saaga S -suomenhevostammasta. Sen ohjasi Kai Kuntola, joka seurasi hevosen ja sen omistajien ja lähipiirin elämää vuoden ajan.
Elokuva voitti ensimmäisen palkinnon New Yorkissa suurilla kansainvälisillä Equus Film Festival -elokuvafestivaaleilla, joilla esitettiin yli 80 hevosaiheista elokuvaa. Elokuva palkittiin parhaana ulkomaisena dokumenttina.
Elokuva oli vuonna 2018 Suomen katsotuin kotimainen dokumenttielokuva elokuvateattereissa. Alun perin sitä oli tarkoitus esittää Finnkinon teattereissa vain yhtenä päivänä, 25. heinäkuuta 2018 ja erikoisnäytöksenä Rovaniemen kuninkuusraveissa 27. heinäkuuta 2018, mutta elokuvan suosiosta johtuen elokuvateatterit ympäri Suomea avasivat ylimääräisiä näytöksiä.
Sakari Ojala

Sakari Antero Ojala (s. 4. toukokuuta 1953 Pieksämäki) on suomalainen kunnallisneuvos vuodesta 2021. Hän on ollut lukuisissa kunnallisissa, maakunnallisissa ja valtakunnallisissa luottamustoimissa. Ojala haki Suomen eduskuntaan 2007, mutta ei päässyt sisään. Ojala on ollut mukana Pieksämäen kaupunginvaltuutettuna vuodesta 1993 lähtien. Hän on toiminut kaupunginhallituksen varapuheenjohtajistossa useammalla kaudella sekä valtuuston puheenjohtajana pitkäaikaisesti. Kaupunginhallituksessa hän on toiminut niin varapuheenjohtajana, kuin puheenjohtajanakin. Ojala edustaa Suomen Sosiaalidemokraattista Puoluetta (SDP).
Tunnustukset

Suomen valkoisen ruusun ritarikunnan 1. luokan mitali kultaristein (2004)
SAK:n kultainen ansiomerkki (2007)
Rautatieläisten liiton hopeinen ansiomerkki (2010)
Rautatieläisten liiton kultainen ansiomerkki (2013)
Roy Scheider

Roy Scheider vuonna 2007.
Roy Richard Scheider (10. marraskuuta 1932 Orange, New Jersey – 10. helmikuuta 2008 Little Rock, Arkansas) oli yhdysvaltalainen näyttelijä. Hän syntyi Orangessa, New Jerseyssä, ja opiskeli saman osavaltion Columbia High Schoolissa.
Scheider vietti kolme vuotta Yhdysvaltain ilmavoimissa. Hän menestyi nuoruudessaan nyrkkeilyssä, mutta muutti urasuunnitelmiaan ja pääsikin opiskelemaan uutta alaansa, näyttelemistä Rutgers Universityyn ja Franklin and Marshall Collegeen. Hän saavutti suosiota esiintyjänä jo 1960-luvulla ja voitti teatterityöstään Obie-palkinnon vuonna 1968.
Scheider oli kahdesti ehdolla Oscar- voittajaksi, ensin miessivuosasta elokuvassa Kovaotteiset miehet ja sitten pääosasta elokuvassa Syke ei sammu. Hän oli saanut myös Bafta -ja Kultainen maapallo -ehdokkuudet. Hän saavutti suurimmat menestyksensä elokuvissa, mutta teki useita rooleja myös televisioon. Scheiderin tunnetuin työ oli poliisipäällikkö Martin Brodyn rooli elokuvassa Tappajahai.
Scheider oli vuosina 1962–1989 naimisissa Cynthia Beboutin kanssa, jonka kanssa hänellä on yksi tytär. Avioeron jälkeen Scheider avioitui Brenda Kingin kanssa, jonka kanssa hän sai kaksi lasta.
Sairaus ja kuolema

Scheiderilla todettiin myelooma, johon hän sai kesäkuussa 2005 luuytimensiirron. Hän oli 75-vuotias kuollessaan stafylokokki-infektioon helmikuussa 2008.
Elokuvia

Scheider esiintyi lukuisissa kansainvälisissä menestyselokuvissa:
Klute – rikosetsivä (1971)
Kovaotteiset miehet (1971)
Tappajahai (1975)
Maratoonari (1976)
Pelon palkka (1977)
Tappajahai 2 (1978)
Syke ei sammu (1979)
Sininen salama (1982)
2010 (1984)
Pahan otteessa (1986)
RKO 281 – tapaus ”Citizen Kane” (1999)
Red Serpent (2002)
Tuomari (2004)
Aiheesta muualla

Kuvia tai muita tiedostoja aiheesta Roy Scheider Wikimedia Commonsissa
Roy Scheiderin muistokirjoitus Helsingin Sanomissa
Roy Scheider Internet Movie Databasessa. (englanniksi)